LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL PRIVALOMŲ SVEIKATOS STATISTIKOS APSKAITOS IR KITŲ TIPINIŲ FORMŲ BEI PRIVALOMŲ SVEIKATOS STATISTIKOS ATASKAITŲ FORMOS PATVIRTINIMO

2014 m. sausio 27 d. d. Nr. V-120

Vilnius

Atsižvelgdamas į Privalomų sveikatos statistikos apskaitos ir kitų tipinių formų, pildomų sveikatos priežiūros įstaigose, sąrašą ir saugojimo terminus bei Privalomų sveikatos statistikos ataskaitos formų, pildomų sveikatos priežiūros įstaigose, sąrašą ir saugojimo terminus, patvirtintus Lietuvos Respublikos sveikatos apsaugos ministro 1999 m. lapkričio 29 d. įsakymu Nr. 515 „Dėl Sveikatos priežiūros įstaigų veiklos apskaitos ir atskaitomybės tvarkos“, ir siekdamas užtikrinti, kad būtų naudojamos ir pildomos privalomos sveikatos statistikos apskaitos ir kitos tipinės formos bei privalomos sveikatos statistikos ataskaitų formos:

1. Tvirtinu pridedamas:

1.1. Sveikatos statistikos apskaitos ir kitas tipines formas:

1.1.1. formą Nr. 025/a „Ambulatorinė asmens sveikatos istorija“;

1.1.2. formą Nr. 025-112/a „Vaiko sveikatos raidos istorija“;

1.1.3. formą Nr. 025-112-1/a „Vaiko sveikatos etapinė epikrizė“;

1.1.4. formą Nr. 027/a „Medicinos dokumentų išrašas / siuntimas“;

1.1.5. formą Nr. 030-1/a „Psichikos ligonio apskaitos statistinė kortelė“;

1.1.6. formą Nr. 030-1-1/a „Išbraukto iš apskaitos dokumentų psichikos ligonio statistinė kortelė“;

1.1.7. formą Nr. 063/a „Profilaktinių skiepijimų lapas“;

1.1.8. formą Nr. 155-1/a „Medicininės apžiūros neblaivumui, girtumui ar apsvaigimui nustatyti aktas“;

1.1.9. formą Nr. 179-2/a „Biologinės terpės siuntimas chemijos laboratorijai“;

1.1.10. formą Nr. 200/a „Siuntimas laboratoriniam tyrimui ir tyrimo rezultatai“.

1.2. Privalomų sveikatos statistikos ataskaitų formą Nr. 46 „Teismo psichiatrijos įstaigų ir privačių ekspertų veiklą vykdančių asmenų metų veiklos ataskaita“.

2. N u s t a t a u, kad šis įsakymas įsigalioja 2014 m. liepos 1 d.

Sveikatos apsaugos ministras Vytenis Povilas Andriukaitis